Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
17 มิ.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับลดลง -1.15 จุด (-0.08%) ปิดภาคเช้าที่ 1,365.98 จุด ด้วยมูลค่าการซื้อขาย 36,208.01 ล้านบาท
Most Positive Impact: STA (+0.32 จุด), PTTGC (+0.31 จุด), MINT (+0.17 จุด)
Most Negative Impact: PTT (-1.99 จุด), PTTEP (-0.28 จุด), MTC (-0.15 จุด)
ภาพรวมตลาดช่วงเช้าปรับลดลง -1.15 จุด ผันผวนจากปัจจัยลบจากต่างประเทศทั้งประเด็นของไวรัสโควิด-19ที่ต้องจับตาดูว่าจะเป็นการระบาดระลอกที่2หรือไม่ รวมไปถึงการเมืองในต่างประเทศ อย่างไรก็ดีตลาดหุ้นไทยยังคงได้รับปัจจัยบวกจากมาตรการกระตุ้นเศรษฐกิจที่เน้นไปในกลุ่มท่องเที่ยวอาทิ “กำลังใจ” “เราไปเที่ยวกัน” และ “เที่ยวปันสุข”
แนวโน้มตลาดบ่าย
มุมมองต่อตลาดบ่ายนี้คาด SET index แกว่งในกรอบ 1,360-1,375 จุด เราแนะรอดู แนวโน้มผลประกอบการ 2Q20, ประเด็น Vaccine, ประเด็นสถานการณ์ความตึงเครียดระหว่างสหรัฐฯ-จีน
กลยุทธ์การลงทุนต่อจากนี้
เรายังแนะนำกลุ่ม ICT(ADVANC) ซึ่งเป็นกลุ่มที่ได้รับผลกระทบจำกัดจาก COVID-19 และหลีกเลี่ยงหุ้นกลุ่มธนาคารขนาดใหญ่, กลุ่ม Non-bank ที่ได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ
วันพุธ ติดตาม ตัวเลขยอดขายรถยนต์ในประเทศของไทย เดือน พ.ค. คาดฟื้นตัวดีขึ้นจากเดือน เม.ย. ที่ยอดขายรถยนต์หดตัว 65% YoY ตัวเลขการส่งออกของญี่ปุ่นเดือน พ.ค. ออกมาแย่กว่าคาดที่ -28% YoY ตัวเลข CPI ของยูโรโซน เดือน พ.ค. คาด+0.1% YoY ตัวเลขอนุญาตก่อสร้างของสหรัฐฯ เดือน พ.ค. คาด +17% MoM เป็น 1.248 ล้านใบ ตัวเลขการก่อสร้างบ้านใหม่ เดือน พ.ค. คาด +24% MoM เป็น 1.1 ล้านหลัง และตัวเลขน้ำมันดิบคงคลังสหรัฐฯ รายสัปดาห์ คาด -1.738 ล้านบาร์เรล วันพฤหัสฯ ติดตาม ตัวเลข Initial Jobless Claim ของสหรัฐฯ รายสัปดาห์ ตัวเลขดัชนี Philadelphia Fed Manufacturing Index เดือน มิ.ย. คาดฟื้นตัวเป็น -25 จุด จาก -43 จุดในเดือน พ.ค. และการประชุมคณะกรรมการตรวจสอบการปฏิบัติตามข้อตกลงปรับลดกำลังการผลิต (JMMC) ของโอเปคเรื่องสถานการณ์น้ำมันในตลาดโลก วันศุกร์ ติดตาม ดัชนี PPI ของเยอรมันเดือน พ.ค. คาด -2.1% YoY และจำนวนแท่นขุดเจาะ Shale oil ในสหรัฐฯ โดยจำนวนแท่นขุดเจาะลดลง 7 แท่นเหลือ 199 แท่นในสัปดาห์ที่ผ่านมา
หุ้นแนะนำ VRANDA CENTEL